महिला विरुद्धक भेदभाव उन्मूलन सम्बन्धी घोषणापत्र

महिला विरुद्धक भेदभाव उन्मूलन सम्बन्धी घोषणापत्र संयुक्त राष्ट्र सङ्घक महासभाद्वारा जारी कएल मानव अधिकार घोषणापत्र छी, जे महिला अधिकार सम्बन्धी ओ निकाय केर विचारक रूपरेखा दैत अछि। एकरा सन् १९६७ नवम्बर ७ कऽ दिन महासभाद्वारा स्वीकृति देल गेल छल। ई घोषणापत्र कानुनी रूपमे बाध्यकारी सन् १९७९ केर महिला विरुद्ध होमएवला सम्पूर्ण प्रकारक भेदभाव उन्मूलन करऽवला महासन्धि १९७९क एक महत्त्वपूर्ण अग्रदूत छल।United Nations General Assembly Resolution 2263, 7 November 1967. एकर उद्देश्य विशेष करि महिलाक अधिकारक संरक्षणक लेल लैङ्गिक समानताकेँ प्रवर्द्धन केनाए छल। ई सन् १९६७ मे महिलाक स्थिति सम्बन्धी संयुक्त राष्ट्र सङ्घीय आयोगद्वारा मस्यौदा कएल गेल छल।  घोषणापत्रक सिद्धान्तसभ कार्यान्वयन करवाक लेल सन् १९८१ दिसम्बर ३ मे महिला विरुद्ध होमएवला सम्पूर्ण प्रकारक भेदभाव उन्मूलन करऽवला महासन्धि १९७९ गठन आ लागू कएल गेल छल।

 सारांश 
ई घोषणापत्र मानव अधिकारक विश्वव्यापी घोषणापत्र केर संरचनाक पाछा करैत अछि, जहिमे प्रस्तावनाक बाद एगारह टा धारा समावेश अछि।

धारा १ - महिला विरुद्धक भेदभाव "मौलिक रूपमे अन्यायपूर्ण आ मानव मर्यादा विरुद्धक अपराध छी" कहिँ घोषणा करैत अछि।Declaration on the Elimination of Discrimination against Women, Article 1.  "भेदभाव"केँ परिभाषित नहि कएल गेल अछि।

धारा २ - महिला विरुद्ध भेदभाव करऽवला कानून आ प्रथासभ उन्मूलन करऽलेल, कानून अन्तर्गत समानताकेँ मान्यता देबऽ आ राज्यसभद्वारा भेदभाव विरुद्धक विद्यमान संयुक्त राष्ट्र मानव अधिकार दस्तावेजसभकेँ अनुमोदन आ कार्यान्वयन करऽ लेल आह्वान करैत अछि।

धारा ३ - महिला विरुद्धक पूर्वाग्रह हटेबाक लेल सार्वजनिक शिक्षाक लेल आह्वान करैत अछि।

धारा ४ - महिलासभकेँ मतदान करऽवला अधिकार आ सार्वजनिक पदपर आसिन होनाए आ धारण करऽवला अधिकार सहित पूर्ण निर्वाचन अधिकारक उपभोग करऽलेल आह्वान करैत अछि।

धारा ५ - महिलासभकेँ अप्पन राष्ट्रियता परिवर्तन करऽलेल पुरुष सरह समान अधिकारक माग करैत अछि।

धारा ६ - महिलासभकेँ नागरिक कानूनमे पूर्ण समानताक उपयोग करऽलेल आह्वान करैत अछि तहिना ई विशेष करि विआह आ सम्बन्ध विच्छेद आ बालविवाहकेँ गैरकानूनी बनबैक लेल आह्वान करैत अछि।

धारा ७ - फौजदारी सजायमे लैङ्गिक भेदभाव उन्मूलन करवाक लेल आह्वान करैत अछि।

धारा ८ - राज्यसभकेँ महिला खरिद विक्री आ महिलाक वेश्यावृत्तिक शोषणक विरुद्धमे लड़ऽक लेल आह्वान करैत अछि।

धारा ९ - लिङ्गक आधारमे शिक्षा प्राप्त करवाक लेल समान अधिकारक पुष्टि करैत अछि।

धारा १० - कार्यस्थलमे समान अधिकारक लेल आह्वान करैत अछि, जहिमे रोजगारीमे भेदभाव नहि केनाए, समान कामक लेल समान पारिश्रमिक, आ वेतन प्रसूति छुट्टी समावेश अछि।

धारा ११ - राज्यसभकेँ घोषणापत्रक सिद्धान्तसभ कार्यान्वयन करवाक लेल आह्वान करैत अछि।

 एहो सभ देखी 
 महिला विरुद्ध होमएवला सम्पूर्ण प्रकारक भेदभाव उन्मूलन करऽवला महासन्धि १९७९
 महिलाक स्थिति सम्बन्धी संयुक्त राष्ट्र सङ्घीय आयोग
 महिलाक अधिकार

 सन्दर्भ सामग्रीसभ 

 बाह्य जड़ीसभ 
 महिला विरुद्धक भेदभाव उन्मूलन सम्बन्धी घोषणापत्र
 महिला विरुद्धक भेदभाव उन्मूलन सम्बन्धी घोषणापत्रक इतिहास

श्रेणी:महिला अधिकार सम्बन्धी दस्तावेजसभ
श्रेणी:संयुक्त राष्ट्र सङ्घ महासभाक प्रस्तावसभ
श्रेणी:उद्घोषसभ